KOMMISSIONEN FOR DE EUROPÆISKE FÆLLESSKABER 
KOM(92) 157 endelig udg. 
Bruxelles, den 8. maj 1992 
Forslag til 
RÅDETS FORORDNING (EØF) 
om ændring af forordning (EØF) nr. 1768/89 
vedrørende indførelse af en endelig 
antidumpingtold på importen af videokassetter 
med oprindelse i Republikken Korea og Hongkong 
(forelagt af Kommissionen; 

BEGRUNDELSE 
1. Ved forordning (EØF) nr• 1768/89 indførte Rådet en endelig antidumping­
told på 21,9% på importen af VHS-videobånd i kassetter med oprindelse i 
Hongkong. Rådet anførte i forordningen, at Kommissionen ville tage tol­
den op til fornyet undersøgelse, hvis en nytilkommen eksportør frem­
satte dokumenteret anmodning herom. 
2. Kommissionen offentliggjorde en meddelelse i De Europæiske Fælles­
skabers Tidende af 11. januar 1991 om indledning af en sådan fornyet 
undersøgelse af forordning (EØF) nr. 1768/89 hvad angår et selskab i 
Hongkong, Wai Shing. 
3. Det fremgik af undersøgelsen, at Wai Shing er begyndt at eksportere 
videokassetter af eget fabrikat til Fællesskabet efter nævnte for­
ordnings ikrafttræden. 
4. Den normale værdi blev fastsat på grundlag af den beregnede værdi for 
de pågældende modeller. Eksportprisen blev baseret på den pris, der 
faktisk var betalt eller skulle betales ved eksport. Dumpingmargenen 
blev fastsat til 13,8%. 
5. I betragtning af de særlige økonomiske omstændigheder i dette tilfælde 
bør der indføres en antidumpingtold i form af en variabel told, som er 
lig med forskellen mellem den normale værdi og prisen netto, frit Fæl­
lesskabets grænse. 
6. Som konklusion foreslås det, at Rådet ændrer forordning (EØF) nr. 
1768/89 og indfører ovennævnte variable told på VHS-videobånd i kas­
setter fremstillet af Wai Shing og med oprindelse i Hongkong for model­
ler, som eksporteres til Fællesskabet. 
- 3 -
Forslag til 
RÅDETS FORORDNING (EØF) 
om ændring af forordning (EØF) nr. 1768/89 
vedrørende indførelse af en endelig 
antidumpingtold på importen af videokassetter 
med oprindelse i Republikken Korea og Hongkong 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske økonomiske 
Fællesskab, 
under henvisning til Rådets forordning (EØF) nr. 2423/88 af 11. juli 1988 
om beskyttelse mod dumpingimport eller subsidieret import fra lande, der 
ikke er medlemmer af Det Europæiske økonomiske Fællesskab^), særlig 
artikel 14, 
under henvisning til forslag fra Kommissionen forelagt efter konsultation i 
det rådgivende udvalg, der er nedsat i henhold til nævnte forordning, og 
ud fra følgende betragtninger: 
I - TIDLIGERE PROCEDURE 
1. Rådet indførte ved forordning (EØF) nr. 1768/89(2) en endelig antidum­
pingtold på 21,9% på importen af VHS-videobånd i kassetter, henhørende 
under KN-kode ex 8523 13 00 med oprindelse i Hongkong, med undtagelse 
af importen af varer fra en række eksportører, der udtrykkelig blev 
nævnt og pålagt en lavere told eller slet ingen told. 
(1) EFT nr. L 209 af 2.8.1988, s. 1. 
(2) EFT nr. L 174 af 22.6.1989, s. 1. 
_ 4 -
I betragtning 43 i forordning (EØF) nr. 1768/89 vedrørende selskaber, 
som har begyndt eller vil indlede eksport af videokassetter af eget 
fabrikat til Fællesskabet efter afslutningen af undersøgelsesperioden 
(nytilkomne), tog Rådet til efterretning, at Kommissionen er rede til 
straks at indlede en fornyet undersøgelse, hvis de pågældende selskaber 
over for Kommissionen kan påvise, at de ikke eksporterede de pågældende 
varer til Fællesskabet i undersøgelsesperioden, og fremlægger tilstræk­
kelige beviser herfor. Selskaberne skal også kunne påvise, at de først 
indledte en sådan eksport efter udløbet af nævnte periode, og at de 
ikke er forretningsmæssigt forbundet eller associeret med et af de sel­
skaber, der er omfattet af denne undersøgelse. 
II - FORNYET UNDERSØGELSE 
Kommissionen offentliggjorde efter konsultationer i det rådgivende 
udvalg og i overensstemmelse med artikel 14 i forordning (EØF) nr. 
2423/88 den 11. januar 1991 (-*) en meddelelse om indledning af en for­
nyet undersøgelse vedrørende forordning (EØF) nr. 1768/89 for så vidt 
angår et selskab i Hongkong, Wai Shing. Dette selskab havde gjort 
gældende, at det ikke eksporterede de varer, der var omfattet af anti­
dumpingtolden i den tidligere undersøgelsesperiode (1. januar - 30, 
november 1987). Selskabet gjorde endvidere gældende, at det ikke var 
forretningsmæssigt forbundet med noget selskab, for hvilket der i 
forbindelse med den tidligere undersøgelse var blevet konstateret 
dumping, og det fremlagde dokumentation for, at det netop var begyndt 
at eksportere videokassetter til Fællesskabet. Kommissionen indledte 
derfor en undersøgelse for at fastslå, om Wai Shing kunne anses for et 
nytilkomment selskab og for eventuelt at fastsætte en dumpingmargen for 
dette selskab. 
(3) EFT nr. C 7 af 11.1.1991, s. 2 
- 5 -
III - RESULTATERNE AF UNDERSØGELSEN 
1. Nytilkommen 
4. Det fremgik af undersøgelsen, at Wai Shing begyndte at eksportere 
videokassetter af eget fabrikat til Fællesskabet efter afslutningen af 
den tidligere undersøgelsesperiode, der er nævnt i betragtning 3. Det 
konstateredes endvidere, at dette selskab ikke har nogen forbindelse af 
nogen art med de eksportører, der var omfattet af den tidligere proce­
dure, og for hvilke der er konstateret dumping. Rådet bekræfter, at 
dette selskab følgelig bør anses for et nytilkomment selskab, og at en 
fornyet undersøgelse af forordning (EØF) nr. 1768/89 for så vidt angår 
Wai Shing er berettiget. 
2. Normal værdi 
5. Da Wai Shing ikke solgte videokassetter på hjemmemarkedet i undersø­
gelsesperioden for denne fornyede undersøgelse, blev den normale værdi 
fastlagt på grundlag af den beregnede værdi for de pågældende modeller 
i overensstemmelse med artikel 2, stk. 3, litra b), i forordning (EØF) 
nr. 2423/88. Denne beregnede værdi blev fastsat på grundlag af alle 
materiale- og fremstillingsomkostninger, både faste og variable, i 
oprindelseslandet for de modeller, der eksporteres til Fællesskabet, 
plus et rimeligt tillæg til dækning af salgs- og administrationsom­
kostninger og generalomkostninger samt fortjeneste. 
6. Hvad angår salgs- og administrationsomkostninger og generalomkostninger 
blev disse beregnet på grundlag af sådanne påløbne omkostninger for en 
anden producent i Hongkong i forbindelse med salg af videokassetter på 
hjemmemarkedet, da det blev fastslået, at disse omkostninger svarede 
til sådanne omkostninger som anført i Wai Shings reviderede regnskab. 
Med hensyn til fortjenesten, blev det anset for passende at anvende en 
fortjeneste på 8% af omsætningen; denne procent blev anvendt i forord­
ning (EØF) nr. 1768/89 for eksportørerne i Hongkong og kan ifølge de 
oplysninger, Kommissionen har til rådighed, stadig betragtes som den 
fortjeneste, selskaber i Hongkong normalt kan opnå på hjemmemarkedet. 
Rådet bekræfter ovenstående resultater. 
7. På dette grundlag blev den normale værdi fastsat for modeller, der 
eksporteres til Fællesskabet, og for de tre båndkvaliteter, der anven­
des af Wai Shing, nemlig "normal grade", "high grade", og "super high 
grade". 
3. Eksportpris 
8. Eksportprisen blev fastlagt på grundlag af de priser, netto, uden 
rabatter, der faktisk var betalt eller skulle betales for videokasset­
ter, som Wai Shing solgte til eksport til Fællesskabet. Disse eksport­
priser blev betragtet som pålidelige, da varerne eksporteres direkte 
til uafhængige importører i Fællesskabet. 
Rådet bekræfter denne afgørelse. 
4. Sammenligning 
9. Med henblik på en retfærdig sammenligning af den normale værdi og 
eksportpriserne tog Kommissionen hensyn til forskelle, der påvirkede 
prisernes sammenlignelighed i overensstemmelse med artikel 2, stk. 9 og 
10, i forordning (EØF) nr. 2423/88. Til alle sammenligninger anvendtes 
priser ab fabrik i samme handelsled, og med hensyn til eksportprisen 
blev prisen fastlagt i hvert enkelt tilfælde. 
7 -
Det fremgår af undersøgelsen af de faktiske forhold, at der finder 
dumping sted, samt at dumpingmargenen er lig med forskellen mellem den 
normale værdi og prisen ved eksport til Fællesskabet og udtrykt i 
procent af den samlede cif-værdi udgør 13,8%. 
Rådet bekræfter ovennævnte resultater. 
IV - ÆNDRING AF GÆLDENDE FORANSTALTNINGER 
10. Der er ikke foretaget en fornyet undersøgelse af skadens omfang, da der 
ikke er fremsat anmodning herom. Kommissionen mener også, at konklusio­
nerne vedrørende skadens omfang i forordning (EØF) nr. 1768/89 fortsat 
er korrekte. Da den prisstigning, som er nødvendig for at fjerne ska-
destærskelen, som fastslået i betragtning 71 i forordning (EØF) nr. 
1768/89, overstiger den konstaterede dumpingmargen for det pågældende 
selskab, bør der indføres en told svarende til dumpingmargenen. 
11. Klagerne og Wai Shing blev underrettet om de væsentligste kendsger­
ninger og betragtninger, på grundlag af hvilke der ville blive fremlagt 
forslag om, at den told, der er indført over for Wai Shing ved for­
ordning (EØF) nr. 1768/89, erstattes med en antidumpingtold, der er 
fastsat på grundlag af ovenstående, og fik fuld lejlighed til at 
fremsætte bemærkninger til forslaget. Efter denne redegørelse afgav Wai 
Shing et pristilsagn. 
På baggrund af eksportselskabets økonomiske struktur, især at det 
leverer og eksporterer videokassetter af forskellig oprindelse til 
Fællesskabet, og i betragtning af udviklingen i handelen med den 
pågældende vare fra Hongkong vil det imidlertid ikke være muligt at 
føre kontrol med et sådant pristilsagn. Kommissionen var derfor efter 
konsultationer af den opfattelse, at det pristilsagn, som Wai Shing har 
afgivet, ikke kan godtages. 
12. Kommissionen konstaterede desuden, at priserne på videokassetter med 
oprindelse i Hongkong meget hurtigt ændrer sig. Kommissionen fandt 
derfor, at der for så vidt angår de undersøgte modeller bør indføres en 
variabel told svarende til forskellen mellem prisen pr. kassette, 
netto, frit Fællesskabets grænse, ufortoldet og en mindstepris fastsat 
på grundlag af den normale værdi for hver enkelt model. Da det ikke kan 
udelukkes, at eksportøren også vil eksportere modeller, som ikke er 
omfattet af undersøgelsen, vil det være rimeligt at fastsætte en værdi­
told på samme niveau som den konstaterede dumpingmargen for alle andre 
videokassetter, der eksporteres til Fællesskabet af dette selskab. 
Rådet bekræfter disse resultater. 
13. Forordning (EØF) nr. 1768/89 bør derfor ændres for så vidt angår Wai 
Shing, og således at der indtil udløbet af gyldighedsperioden for 
forordningen bør indføres en endelig antidumpingtold på importen af 
VHS-videobånd i kassetter fremstillet af Wai Shing og med oprindelse i 
Hongkong for så vidt angår model E-30, E-60, E-90, E-120, E-180, E-195 
og E-240, både "normal grade", "high grade" og "super high grade". 
Tolden bør være lig med forskellen mellem en mindstepris baseret på den 
normale værdi og prisen netto, frit Fællesskabets grænse, ufortoldet, 
til den første importør. For alle andre modeller af videokassetter 
fremstillet af Wai Shing og med oprindelse i Hongkong bør der indføres 
en værditold på 13,8% -
- 9 -
UDSTEDT FØLGENDE FORORDNING: 
Artikel 1 
I artikel 1, stk. 3, i forordning (EØF) nr. 1768/89 indsættes som sidste 
afsnit: 
"Den told, der er anført i stk. 2, litra b), gælder ikke for videokasset­
ter, model E-30, E-60, E-90, E-120, E-180, E-195 og E-240, både "normal 
grade" (NG), "high grade" (HG) og "super high grade" (SHG) som anført i det 
følgende, der fremstilles og sælges til eksport til Fællesskabet af Wai 
Shing (Hongkong) (TARIC-tillægskode: 8255); for disse modeller fastsættes i 
stedet en told, der er lig med forskellen mellem nedenfor anførte pris for 
hver af de pågældende modeller og prisen netto, frit Fællesskabets grænse, 
ufortoldet: 
ECU TARIC-tillægskode 
E-30 SHG 0,55 8626 
E-60 SHG 0,68 8627 
HG 0,66 8628 
E-90 SHG 0,81 8629 
E-120 SHG 0,94 8630 
HG 0,85 8631 
E-180 SHG 1,20 8632 
HG 1,13 8633 
NG 1,10 8634 
E-195 SHG 1,27 8635 
HG 1,20 8636 
E-240 SHG 1,47 8637 
HG 1,36 8638 
- 10 -
For alle andre videobånd i kassetter fremstillet af Wai Shing fastsaittes 
tolden til 13,8% af prisen netto, frit Fællesskabets rp.ænse, ufortoldet." 
Artikel 2_ 
Denne forordning træder i kraft dagen efter offentliggørelsen i De Euro­
pæiske Fællesskabers Tidende. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den På Rådets vegne 
Formand 
- 11 -
ISSN 0254-1459 
KOM(92)157 endelig udg. 
DOKUMENTER 
DA il 02 
Katalognummer: CB-CO-92-175-DA-C 
ISBN 92-7743471-6 
Kontoret for De Europæiske Fællesskabers Officielle Publikationer 
L-2985 Luxembourg